bredt dunkjevle
Store norske leksikon,Biologi,Planteriket,Dekkfrøete planter,Enfrøbladete planter,Grasordenen,Dunkjevlefamilien,Dunkjevleslekta
Bredt dunkjevle er en flerårig art i dunkjevlefamilien. De mange fruktene spres med vinden av hår som likner på fnokk.
Den blir 1–2 meter høy og har 2 centimeter brede blad. Blomsterstanden er kjevleformet. Blomstene er veldig små, og det kan være 100 000 i et aks. Hannblomstene er øverst, og hunnblomsterstanden er 3–4 centimeter bred og svartbrun. Det er ingen avstand mellom hunnblomsterstand og hannblomsterstand.Bredt dunkjevle vokser langs sjøkanter, i tjern og grøfter på Østlandet nord til mjøstraktene og langs kysten nord til Nordland. Les mer i Store norske leksikon dunkjevle